[{"text_idx": "#000000", "text": "Huw M yw\u2019r cyfansoddwr a pherfformiwr o Gymru Huw Meredydd Roberts. Mae\u2019n chwarae cymysgedd o felodi\u0308au gwreiddiol a chaneuon gwerin, wedi\u2019u plethu gyda dylanwadau rhyngwladol i greu cerddoriaeth iasol, ddeallus. Mae Lucy Simmonds yn ymuno ar y sielo a chanu, Bethan Mai yn canu a chwarae\u2019r acordion, a Iolo Whelan ar y drymiau, offerynnau taro ac yn canu."}, {"text_idx": "#000002", "text": "Utica (2015) yw albym diweddaraf Huw M, y cyntaf i gael ei ryddhau ar label I Ka Ching, gafodd ei ddewis fel Label yr Wythnos gan gylchgrawn NME yn ddiweddar. Ar gyfer y record yma, mae Huw wedi bod yn cydweithio gyda\u2019r Chwiorydd Marshall o Gaerdydd i blethu dylanwadau gospel cynnar gyda chanu gwerin Cymreig, gan ychwanegu llond llaw o ddwyster, hiraeth a thor calon. Hynod o hapus yn wir."}, {"text_idx": "#000004", "text": "Mae\u2019r gair \u2018hyfryd\u2019 efallai\u2019n cael ei or-ddefnyddio a\u2019i gam defnyddio. Ond o eiliadau bregus gwe pry cop \u2018For while I wait for you to sleep\u2019 i lawnder haenog \u2018Dyma lythyr\u2019, mae \u2018Gathering Dusk\u2019 yn hyfrydwch pur. Cynhyrchwyd gan Frank Naughton a Llion Robertson. Gafodd chwech o\u2019r caneuon eu hail-gymysgu gan Trwbador, Dileu, Y Pencadlys, Frank Naughton, Kronwall a Jakokoyak ar gyfer EP o ail-gymysgiadau."}, {"text_idx": "#000007", "text": "Utica yw trydydd albym Huw M, y cyntaf i gael ei ryddhau ar label I Ka Ching. Ar gyfer yr albym yma, mae Huw wedi bod yn cydweithio gyda nifer o gerddorion amryddawn i blethu dylanwadau gospel cynnar gyda chanu gwerin Cymreig."}, {"text_idx": "#000008", "text": "Llwyd a Huw M \u2013 Rhywbeth Dros Dro\nSengl cyntaf Huw M gyda\u2019r cerddor Erddin Llwyd. Roedd y sengl yn cynnwys tair ca\u0302n \u2013 \u2018Michelle Michelle\u2019 gan Huw, \u2018Barbariaid\u2019 gan Llwyd, a \u2018Rhywbeth dros dro\u2019 gan y ddau artist ar y cyd. Dim ond nifer cyfyngedig oedd ar gael, ac mae\u2019r cyfan wedi mynd."}, {"text_idx": "#000010", "text": "Sengl cyntaf Huw M gyda\u2019r cerddor Erddin Llwyd. Roedd y sengl yn cynnwys tair ca\u0302n \u2013 \u2018Michelle Michelle\u2019 gan Huw, \u2018Barbariaid\u2019 gan Llwyd, a \u2018Rhywbeth dros dro\u2019 gan y ddau artist ar y cyd. Dim ond nifer cyfyngedig oedd ar gael, ac mae\u2019r cyfan wedi mynd."}, {"text_idx": "#000011", "text": "Llwyd a Huw M \u2013 Dechrau yn y Dechrau\nAil sengl Huw M gyda\u2019r cerddor Erddin Llwyd. Roedd yn cynnwys tair ca\u0302n \u2013 \u2018Dechrau yn y dechrau\u2019 gan y ddau artist ar y cyd, \u2018Gofod a\u2019r Gwifrau\u2019 gan Llwyd, \u2018Seddi gwag\u2019 gan Huw M. Dim ond nifer cyfyngedig oedd ar gael, ac mae\u2019r cyfan wedi mynd."}, {"text_idx": "#000013", "text": "Ail sengl Huw M gyda\u2019r cerddor Erddin Llwyd. Roedd yn cynnwys tair ca\u0302n \u2013 \u2018Dechrau yn y dechrau\u2019 gan y ddau artist ar y cyd, \u2018Gofod a\u2019r Gwifrau\u2019 gan Llwyd, \u2018Seddi gwag\u2019 gan Huw M. Dim ond nifer cyfyngedig oedd ar gael, ac mae\u2019r cyfan wedi mynd."}, {"text_idx": "#000014", "text": "EP Nadoligaidd oedd yn cynnwys cymysgedd o ganeuon gwreiddiol, carolau a fersiwn newydd o Sio\u0302n Corn gan J Glyn Davies. Dim ond nifer cyfyngedig oedd ar gael, ac mae\u2019r cyfan wedi mynd."}, {"text_idx": "#000016", "text": "Utica yw trydydd albym Huw M, y cyntaf i gael ei ryddhau ar label I Ka Ching. Ar gyfer yr albym yma, mae Huw wedi bod yn cydweithio gyda\u2019r Chwiorydd Marshall o Gaerdydd i blethu dylanwadau gospel cynnar gyda chanu gwerin Cymreig, gan ychwanegu llond llaw o ddwyster, hiraeth a thor calon. Hynod o hapus yn wir."}, {"text_idx": "#000017", "text": "Huw M yw\u2019r cyfansoddwr a pherfformiwr Huw Meredydd Roberts, sy\u2019n chwarae cymysgedd o felodi\u0308au gwreiddiol a chaneuon gwerin, i greu cerddoriaeth ddeallus, iasol. Mae Lucy Simmonds yn ymuno ar y sielo a chanu, Bethan Mai yn canu a chwarae\u2019r acordion, a Iolo Whelan ar y drymiau, offerynnau taro ac yn canu."}, {"text_idx": "#000018", "text": "Mae cefndir Utica wedi ei wreiddio\u2019n ddwfn yn nhir Cymru ac America, o ran cynnwys a mynegiant. Mae\u2019r ga\u0302n werin Si hwi hwi wedi teithio Mo\u0302r yr Iwerydd lawer gwaith cyn setlo ar ei ffurf bresennol ar yr albym yma..."}, {"text_idx": "#000019", "text": "Yn yr 1850au, bu i\u2019r bardd Rowland Walter (1819 \u2013 1884) o Flaenau Ffestiniog fudo i\u2019r Unol Daleithiau. Fe\u2019i cythruddwyd gan anghyfiawnder caethwasiaeth, ac fe\u2019i cyflyrwyd i ysgrifennu cerdd ddwys am noson olaf mam a phlentyn gyda\u2019i gilydd."}, {"text_idx": "#000020", "text": "Canrif yn ddiweddarach, symudodd canwr gwerin ac ysgolor ifanc, o\u2019r un ardal a\u0302 Rowland Walter, i America i astudio yn Princeton \u2013 neb llai na\u2019r diweddar Meredydd Evans (1919 \u2013 2015). Yn ystod ei gyfnod yno, bu iddo recordio albym o gerddoriaeth werin Gymraeg. Un ga\u0302n a ddewiswyd ganddo oedd Si hwi hwi; hwiangerdd a ganwyd iddo gan ei fam, sef cerdd Rowland Walter wedi ei gosod ar y do\u0302n Morfa Rhuddlan. Dyma felly gyflawni\u2019r cylch, a\u2019r ga\u0302n brotest hynod bwysig hon yn cael ei hanfarwoli. Ac mae ei ffurf fwyaf diweddar yn cael lle dyledus ar Utica."}, {"text_idx": "#000021", "text": "Mae\u2019r albym hefyd wedi ei dylanwadu gan y casglwr caneuon gwerin fyd-enwog Alan Lomax. Mae\u2019r trac sy\u2019n cloi Utica, \u2018Worried now, won\u2019t be worried long\u2019, yn fersiwn o ga\u0302n gafodd ei chanu gan Sidney Hemphill Carter a\u2019i recordio gan Alan Lomax yn 1959 yn Senatobia, Mississippi."}, {"text_idx": "#000022", "text": "Mae\u2019r penderfyniad i recordio Utica yn \u2018fyw\u2019 yn rhoi lle i glywed enaid llychlyd pob ca\u0302n, gan roi i\u2019r gwrandawyr fomentau hyfryd o frau, megis y caneuon gwreiddiol \u2018Cydia yn fy llaw\u2019 ac \u2018I wanted you to cry\u2019, ynghyd a\u0302 fersiwn o\u2019r glasur \u2018Anial dir\u2019 gan y grw\u0302p electronig arbrofol o\u2019r 90au Eirin Peryglus."}, {"text_idx": "#000023", "text": "Disgrifiwyd cerddoriaeth Huw M yn y gorffennol fel \u2018stunningly beautiful\u2019 gan Stuart Maconie ar BBC 6 Music, ac ni fydd Utica\u2019n siomi. Trwy gyfrwng caneuon benthyg a chyfansoddiadau gwreiddiol hudolus, mae\u2019r thema\u0302u oesol o ofid a hiraeth yn cael eu hail eni, a\u2019u gwisgo o\u2019r newydd."}, {"text_idx": "#000024", "text": "I ddarllen mwy am hanes recordio Utica a chefndir rhai o\u2019r caneuon, ac i weld lluniau\u2019r stiwdio, ewch i flog Huw M."}, {"text_idx": "#000027", "text": "Hanes Huw yn recordio Utica"}]